**Glikolizirani hemoglobin (HbA1c)** je jedan od derivata krvi koji nastaje slepljivanjem belančevina hemoglobina i glukoze. Nastaje patološkim stanjima kada se glukoza u dužem vremenskom periodu nalazi u višku u krvi (hiperglikemija). Šta se u krvi nalazi više glukoze viša je i vrednost glikoziliranog hemogobina.

Osnovne postavke
----------------

Šećerna bolest je poremećaj u kojem je nivo glukoze (jednostavnog šećera) u krvi nenormalno visoka, jer telo ne otpušta ili ne koristi insulin na odgovarajući (fiziološki) način.

Nivoi krvnog šećera (glukoza) različite su tokom dana. Povećavaju se nakon jela, a unutar 2 časa vraćaju se na normalu. Nivo krvnog šećera je u fiziološkim granicama ako su njene vrednosti kad se kreće između 70 i 110 miligrama na decilitar (mg/dl) krvi ujutru, natašte. Obično je niža od 120 do 140 mg/dl 2 časa nakon uzimanja hrane ili pijenja tečnosti koje u sebi sadrže šećer ili druge ugljene hidrate.

Veliki broj osoba sklon je laganom, ali konstantno rastu nivo šećera u krvi nakon 50. godine, naročito osoba, koje su gojazne, ne vode računa o ishrani i koje se premalo kreću ili vode sedanterni način života. Sve to u epidemiološkom smislu uticalo je na sve veću ekspanziju šećerne bolesti u razvijenim zemljama sveta.

Insulin, hormon koji luči pankreas (gušterača), je najznačajnija supstanca odgovorna za održavanje odgovarajuće nivoa šećera u krvi. Insulin omogućava glukozi da pređe u ćelije tako da one mogu proizvesti energiju ili skladištiti glukozu ako je ona u većim količinama i nije potrebna. Porast nivoa krvnog šećera nakon jedenja ili pijenja podstiče pankreas da proizvodi insulin, čime on sprečava veći porast nivoa šećera u krvi i uzrokujući postepeno njegov pad. Budući da mišići upotrebljavaju glukozu za stvaranje energije, nivo šećera u krvi može da pada i tokom fizičke aktivnosti.

Sastavni deo krvi su crvena krvna zrnca, koja u svom sastavu imaju i belančevinu hemoglobin. Životni vek eritrocita je 120 dana nakon čega, oni zbog starenja bivaju zanjenjeni novim. U stanjima hiperglikemije merenjem koncentracije glikoliziranog hemoglobina u krvi može da se utvrdi koja je bila prosečna koncentracija glukoze u krvi u zadnjih 8—12 nedelja.

Kod osoba koje ne pate od hiperglikemije ili šećerne bolesti, prosečne vrednosti HbA1c kreću se u rasponu od 3,5 % do 5,5%. Kada je HbA1c 7% prosečna vrednost šećera u krvi je 6,5 mmol/l. što najbolje ilustruje prikazani dijagram.

Kod osoba sa šećernom bolešću one su značajno više npr. 8,0 % do 13 %. za vrednosti glukoze u krvi od 10—13 mmol/l.

Vrednosti HbA1c od 6,5% do 7.5 % smatraju se zadovoljavajućim, kod osoba sa šećernom bolešću


| HbA1c % | mmol/l |
| --- | --- |
| **13**  | **18** |
|  **12**  |  **17** |
|  **11**  | **15** |
| **10**  |  **13** |
|  **9**  |  **12** |
| **8**  |  **10** |
|  **7**  |  **8** |
|  **6**  | **7** |
|  **5** | **5** |

Značaj
------

Stanje ukupnog zdravlja, osobe sa šećernom bolešću značajno utiče na vrednosti HbA1c bez obzira da li redovno uzimanje terapije, pravilne ishrane i fizičke akfivnosti.

Nivo glukoze u krvi mjenja se iz sata u sat i iz dana u dan. Kod osoba sa šećernom bolešću nivo glukoze u krvi može da poraste više nego obično posle jela, posebno posle slatkiša ili da padne poslie fizičke aktivnosti, pa ga je teško držati pod stalnom kontrolom. U tom smislu redovno praćenje nivoa glukoze u krvi jedan je od bitnih činilaca da pacijent pravovremeno dovede vrednosti glukoze u krvi u poželjne okvire.

Određivanje HbA1c, pored redovnog merenja glukoze u krvi, trenutno je jedna od najbolji metoda da se šećerna bolest prati i drži pod kontrolom.

Kako je nivo HbA1c u direktnoj vezi sa rizikom za razvoja svih komplikacija šećerne bolesti. Smanjenje vrednosti HbA1c za 1% dovodi do:

* Smanjenja učestalosti mikrovaskularnih komplikacija (neuropatije, otkazivanja rada bubrega i oštećenja vida) za čak 37%.
* Smanjenja rizika od nastanka svih komplikacija za 21%
* Smanjenja rizika od smrtnog ishoda izazvanog šećernom bolešću do 21%
* Pada rizika od nastanka infarkta srca za 14%.

Prednosti
---------

Zahvaljujući ovom testu pacijent ne mora da se muči da svakodnevno po više puta dnevno vadi krv i prati nivo šećera u krvi (kako se to ranije radilo), merenjem natašte, pred i dva sata posle glavnih obroka, pred spavanje i u 3 časa ujutro).

Naime prinom HbA1c dobija se podatak o prosečnom kretanju šećera u krvi unazad tri meseca, što ima ima nezamenljiv značaj. Zahvaljujući ovom testu dobijaju se informaciju o tome da li je ili ne potrebno korigovati terapiju kod bolesnika.

Uzorkovanje krvi za merenje glikohemoglobina
--------------------------------------------

Sve metode za merenje glikohemoglobina ne zahtevaju veliku količinu uzorka krvi, tako da se može koristiti kapilarna krv. takođe nisu potrebni nikakvi specijalni uslovi za vađenje krv, a pacijent ne mora biti na tašte. Venska krv se obično sakuplja sa EDTA, ali se mogu koristiti heparin i fluorid-oksalat kao antikoagulansi.

Uzorak krvi se može sakupiti i na filter papiru koji je predhodno nakvašen rastvorom koji sadrži glukozaoksidazu. Glukoza oksidaza vezuje slobodnu glukozu i spreava brzu in vitro glikozilaciju hemoglobina za vreme sušenja. Međutim ovaj inhibitorni efekat nije potpun i procenat glikohemoglobina raste vremenom, tako da su u toku 14 dana promene minimalne.

Izvori
------

1. ↑  John WG, Gould BJ. *Glycated haemoglobin: biochemistry of formation.* In: John WG. Monitoring glycaemic control in the diabetic patient, IFCCSeries, Excerpta Medica Publications 2002; 65 ’ 78.
2. ↑  Trivelli LA, Ranney HM, Lai HT. *Hemoglobin components in patients with diabetes mallitus*. N Engl J Med 1971; 284: 353 ’7.
3. ↑ . Gibb I, Parnham A, FonfrÒde M, Lecock F. *Multicenterevaluation of Tosoh glycohemoglobin analyzer*. Clin Chem 1999; 45: 1833 ’ 41.
4. ↑  John WG. *Glycated haemoglobin analyses ’ assessment of within and between-laboratory performance in a large UK region*. Ann Clin Biochem 1987; 24: 453’ 460.
5. ↑  Talwar D, Barr BB, Kesson CM, Robb DA. *Determination of glycosylated adult and foetal haemoglobins by affinity chromatography*. Clin Chim Acta 1983; 128: 61’ 67.

Spoljašnje veze
---------------

* National Diabetes Information Clearinghouse Arhivirano 2010-02-21 na Wayback Machine-u
* American Diabetes Association Standards of Medical Care 2007
* Hemoglobin A1c Test
* A1c (glycated hemoglobin) at Lab Tests Online
* MDRTC Hemoglobin A1C Fact Sheet Arhivirano 2008-01-07 na Wayback Machine-u
* Simple Online A1c Calculator
* Metrika: A1C test for professionals and consumers.
* Developing Point of care HbA1c tests for Diabetes monitoring. Aug 2008 Arhivirano 2008-08-29 na Wayback Machine-u Discusses different test methods
* HbA1c to eAG (estimated Average Glucose) calculator Arhivirano 2010-01-05 na Wayback Machine-u in mmol/l and mg/dl including resources.
* What is HbA1c?
* HbA1c: analyte monograph - The Association for Clinical Biochemistry and Laboratory Medicine.
* HbA1c DCCT to IFCC converter
* Hypothyroidism Falsely Raises HbA1c and Glycated Albumin Levels Arhivirano 2015-09-23 na Wayback Machine-u